User:Raghul 10/sandbox

துவாஸ் துவாஸ் என்பது சிங்கப்பூரின் மேற்குப் பகுதியில் இருக்கும் ஒரு இடம். இது வடக்கே மேற்கத்திய நீர்பிடிப்பாலும், கிழக்கே பயணியராலும், மேற்கே ஜொகூர் நீர் வழித் தடத்தாலும் சூழப்பட்டுள்ளது. மேலும், மலேசியாவையும் சிங்கப்பூரையும் இணைக்கும் இரண்டாவது இணைப்புத் துவாஸில் உள்ளது. பெயர் காரணம்: துவாஸ் என்ற பெயர், பகல் நேரத்தில் பிடிக்கும் மீன்பிடி முறையில் இருந்து பெறப்பட்டது. அந்தக் காலத்தில் கரையோரம் வசித்த மாலாய் மீனவர்கள் தென்னை ஓலைகளையும் கிளைகளையும் நெருக்கமாகக் கடல் அலைகளின் மேல் போட்டு அதன்மேல் வலைகளைப் பரப்பி மீன் பிடிப்பார்கள். நிழலுக்காக அதிகமான மீன்கள் ஈர்க்கப்படும். அப்போது படகிலிருந்த மீனவர்கள் வலையை இழுத்து மீன் பிடிப்பார்கள். இந்த அதிக விசையோடு இழுப்பதிலிருந்துதான் துவாஸ் என்ற வார்த்தைப் பெறப்பட்டது. துவாஸ் பத்தொன்பதாம் நூற்றாண்டில் மூன்று பகுதிகளாக இருந்தது. அவை டிஜி கம்போங், டிஜி ரவா, டிஜி கல் போன்றவையாகும். ஆரம்பத்தில் துவாஸ் ஈரநிலமாக இருந்தது. 1970 இல் துவாஸில் பொது குடியிருப்புகள் கட்டப்பட்டது. அதன் பிறகு துவாஸ் தொழிற்சாலைகள் அமைக்கும் இடமாக மாறியது. 1980-ல் துவாஸைச் சுற்றி நிறைய இடங்களை உருவாக்கினார்கள். அப்படிக் கடலில் மண்ணையும் பிற பொருட்களையும் கொட்டி 6.5 கிலோ மீட்டர் நிலம் உருவாக்கப்பட்டுள்ளது. தொழிற்சாலைகள்: துவாஸ், முக்கியமான குடியிருப்புப் பகுதிகள் மற்றும் சிங்கப்பூரின் முக்கிய வர்த்தக பகுதிகளிலிருந்து தூரமாக இருப்பதால் தொழிற்சாலைகள் கட்டுவதற்குத் தேர்ந்தெடுக்கப்பட்டது. ஜூரோங் தொழிற்பேட்டைக்கு அருகில் துவாஸ் தொழிற்பேட்டை அமைக்கபட்டது. பெரிய தொழிற்சாலைகள் பல துவாஸில் உள்ளன. சிங்கப்பூரில் உள்ள நான்கு ‘இன்சினரேட்டரில்’ இரண்டு துவாஸில் இருக்கின்றன. மேலும், பாம் எண்ணெயிலிருந்து டீசல் தயாரிக்கும் தொழிற்சாலையும் இங்குதான் இருக்கிறது. துவாஸில் வேலை செய்பவர்களுக்காகக் குறைந்த விலையில் குடியிருப்புகளும் உணவகங்களும் கட்டப்பட்டுள்ளன. ராஜ்குமார் ராகுல், உயர்நிலை இரண்டு விரைவுநிலை, யுவான் சிங் உயர்நிலைப் பள்ளி. RAJ KUMAR RAGHUL SECONDARY TWO EXPRESS YUAN CHING SECONDARY SCHOOL (இந்தக் கட்டுரை எழுதுவதற்குத் தேவையான குறிப்புகளை விக்கிபீடிய இணையத்தளத்திலும் கூகுள் இணையத்திலும் எடுத்தேன்.)